Laukaan lento-onnettomuus

Lento

Onnettomuuslennon alkuperäinen tarkoitus oli kahden lentokoneen yksityislento Riitakorvelta Lappiin keskiviikkona 19.7.2017. Toinen kone oli onnettomuuskone ja toinen Denneyn valmistama Kitfox IV.

Lentokone

Kone oli Piper Aircraftin valmistama yksimoottorinen J3C-65 Cub Mod. Koneen rekisteritunnus oli OH-PAD. Kone oli valmistunut vuonna 1944, ja sen sarjavalmistusnumero oli 12522. Koneella oli historiassaan noin 6903 lentotuntia. Kone oli ennen L-4J-PI Grashopper, joka oli sittemmin muutettu J3C-65 Cub Modiksi.

Lentäjä

Lentäjä oli 57-vuotias laukaalainen yksityinen mieslentäjä, joka menehtyi turmassa. Hänellä oli lentokokemusta 980 lentotuntia (2 370 laskua), joista kyseisellä konetyypillä oli 620 lentotuntia (854 laskua).

Matkavalmistelut

Sekä Piperin että Kitfoxin lentäjät olivat suunnitelleet kyseistä Lapin matkaa jo vuosia, ja matkavalmisteluja oli tehty jo viikkoa ennen onnettomuutta. Koneet oli huollettu ja tankattu kaksi päivää ennen lentoa. Lentoonlähtöpäivänä koneet oli tarkastettu ja todettu lentokelpoisiksi.

Lentäminen valvomattomassa ilmatilassa

Lentäjät eivät tehneet varsinaista lentosuunnitelmaa lentoa varten. He päättivät myös pitää transponderit suljettuina sekä olla pois yhteydestä lennonjohtajan kanssa Jyväskylässä.

Koneet lähtevät

Koneet käyttivät yksitysmaa-alueen kiitotietä 26 lentoonlähtöön. Kitfox lähti kello 10:53 paikallista aikaa, ja Piper noin kymmenen sekuntia myöhemmin. Koneet lensivät suuntaan 260°. Kun koneet suuntasivat kohti itää, lentäjät huomasivat sumupilviä heidän lentoreitillään pohjoissuunnassa. Myös Jyväskylän lentoaseman säätiedotteen mukaan pilviä oli vain 210 metrin korkeudessa.
Koneet viestivät radiotaajuudella 123,500 MHz.

Lento keskeytyy

Lentäjät arvioivat sään olevan liian huono jatkamista varten, joten he päättivät palata takaisin yksityismaa-alueen lentoasemalle ja odottaa, että sää paranisi. Piperin ohjaaja lensi turvallisen välimatkan päässä Kitfoxin takana.
Kitfox suuntasi kohti kiitotietä 08, ja Piper jäi odottamaan Riitakorven yläpuolelle laskeutumisvuoroa. Kitfox piti laskeutumiskierron sovitulla tavalla, mutta joutui tekemään ylösvedon ennen laskeutumista, koska lensi liian korkealla. Lentäjät sopivat, että Kitfox yrittää uudelleen. Kitfox laskeutui onnistuneesti kello 11:01. Kitfox rullasi tämän jälkeen kiitotielä pois maa-alueen länsilaidalle.

Onnettomuus

Piperin lentäjä aloitti lähestymisen kohti maa-aluetta saatuaan tietää, että Kitfoxin lentäjä on pois kiitotieltä. Mahdollisesti lännestä tulevien sateiden takia, kone käytti normaalia kapeampaa lähestymiskiertoa kohti kiitotietä. Koneella oli korkeutta tällöin 190 metriä, ja kaarron aikana korkeus väheni n. 40 metriä. Perusosakaarron olisi pitänyt olla huomattavasti laajempi, että kone pääsisi linjaan kiitotien kanssa. Lentäjällä muodostui myös mahdollisesti visuaalinen harha-arvio nopeudestaan. 
Kun kone alkoi kääntyä kohti kiitotietä, sen korkeus puihin nähden oli 70 metriä. Koneen nopeus väheni vain noin 100 km/h:n, ja kone alkoi laskea nopeasti vajoamisnopeuden kasvaessa. Pienimmillään kone lensi kohti kiitotietä vain 62 km/h:n nopeudella, joka oli todella lähellä sakkausnopeutta. Nopeuden vähenemiseen vaikutti myös koneen ylikuorma. 
Koneen vajoamisnopeus oli jo niin suuri, että ennen kuin kone sai käännettyä kohti kiitotietä, koneen siipi osui 25 metriä korkean koivun latvaan ja katkaisi sen. Tämän jälkeen lentäjä lisäsi moottoreiden tehoa, nostaen hetkelliseti koneen nopeutta,  ja alkoi tehdä nopeita väistöliikkeitä nostaakseen konetta, mutta tämä tapahtui liian myöhään koneen alkaessa sakata epäsymmetrisesti.  Kone lensi vielä 110 metriä, osuen kolmeen puuhun ja syöksyi maahan. 
Kone törmäsi maahan vasemmalla kyljellään kello 11:03.03 paikallista aikaa, kahdeksan minuuttia lähdön jälkeen  seitsemän metrin päähän katkenneista puista. Kone ei syttynyt palamaan.

Etsintä

Kitfoxin lentäjä soitti Jyväskylän lähilennonjohdolle ja teki hälytyksen kadonneesta koneesta. Lähilennonjohto ilmoitti asiasta ilmavoimille sekä Lentopelastuskeskukseen. 
Pelastustoiminnat alkoivat 59 minuuttia onnettomuuden jälkeen, kello 12:02. Etsintään osallistuivat mm. Vaasan hätäkeskus, Sisä-Suomen poliisilaitos, Keski-Suomen pelastuslaitos, ja Keski-Suomen Sairaanhoitopiiri.
Myös Kitfoxin lentäjä aloitti ennen muita Piperin etsinnän. Hän tarkisti ensin Riitakorven maa-alueen pellot länsilaidalta, koska hän oletti, että Piperin lentäjä olisi tehnyt pakkolaskun. Tuloksettoman etsinnän jälkeen hän ilmoitti asiasta eteenpäin. Pelastusyksiköt etsivät tietyiltä maa-alueilta ja ilmoittivat, että etsinnät sekä maasta että ilmasta metsämaastossa tulevat olemaan hankalia. Etsinnät ilmasta käsin kestivät noin puolitoista tuntia, eivätkä ne tuottaneet tulosta, mahdollisesti tiheän metsäalueen takia.
Hylky löydettiin samana päivänä sivullisen henkilön havaittua sen. Koska lentäjä ei selvinnyt hengissä, pelastustoimia ei tarvittu.

Vahingot

Piperin lentäjä kuoli välittömästi maahansyöksyssä. Koneen suurimmat vauriot olivat vasemmalla kyljellä ja keula tuhoutui täysin, kun taas koneen oikea siipi oli vielä ehjä. Maahansyöksyssä oli tuhoutunut yhteensä neljä puuta, sekä maastoon oli valunut yli 130 litraa polttoainetta. Laukaan ympäristövalvonta totesi, ettei vuoto tule aiheuttamaan hengenvaarallista haittaa.

Tutkinta

Onnettomuustutkinnan otti vastuulle  Onnettomuustutkintakeskus (OTKES). Tutkintaan osallistui eläkkeellä oleva lennonjohtaja Timo Heikkilä, joka johti tutkintaa, jäseniä olivat Vesa Palm, Timo Kostiainen, Tii-Maria Siitonen, sekä Ismo Aaltonen. Myös poliisi auttoi tutkinnoissa.

Onnettomuuden syyt

Riitakorven maa-alueen kiitotie todettiin liian lyhyeksi ja kapeaksi, ja että siinä pystyi nousemaan ja laskemaan vain länsipäässä
Piperin lentäjä teki epätavallisen kapean lähestymiskierroksen kohti kiitotietä. Tämä teki lähestymisestä paljon vaarallisempaa.
Kone oli ylipainoinen, ja lensi lähestymisen aikana myötätuulessa, joten Piperin lentäjä ei huomannut nopeuden pudonneen liikaa.
Pelastustoimet olivat puutteelliset. Muun muassa poliisi ei aloittanut ollenkaan maastoetsintää riittävillä resuursseilla, huolimatta terveysvaarassa olevasta ihmisestä.
Piperin lentäjä arvioi visuaalisesti, kuten alla olevista puista, ilmanopeuttaan, eikä mittareista. Tämä johti siihen, että nopeus pieneni liikaa lentäjän vähentäessä tehoja laskeutumista varten.

Ylipaino

Onnettomuustutkinnan mukaan kone oli reilusti ylipainoinen. Koneen matkatavaratilassa oli 18,5 kg tavaraa, vaikka maksimimäärä oli 9 kg. Koneen lentoonlähtöpaino oli turmalennolla 616 kg, josta ylipainoa oli 63 kg, mukaan lukien ohjaamossa olleet mahdolliset irtotavarat.

Onnettomuuspaikka

Onnettomuuspaikka sijaitsee metsässä Haanlatvanniemellä.

Ruumiinavaus

Piperin lentäjälle tehtiin ruumiinavaus Tampereen yliopistollisessa sairaalassa (TAYS). Viitteitä sairauksiin, huumeisiin tai alkoholiin, ei löytynyt.

Riitakorpi

Riitakorpi on  yksityinen maa-alue. Riitakorvella ei ollut Liikenneviraston hyväksyntää, eikä sen olemassaolosta tiedetty ennen onnettomuutta. Alueella on yksi kiitotie, 08/26.

Seuraukset

Otkesin mukaan valvomattoan ilmatilan alueella ihan valvotun ilmatilan vieressä, ilman että sen sijainnista tiedetään, aiheuttaa liikenteen vaarantamista. Onnettomuustutkintakeskus suosittelee Riitakorven kaltaisten, valvotun ilmatilan lähellä olevien maa-alueiden olevan ilmoitettu sijainnista ja lentotoiminnasta ANS Finland OYːlle. Toisaalta myös pelastustoimet vaativat hyväksytyllä tasolla olevaa kommunikointia. Etsinnän ohjeita tulee selkeyttää siten, että etsintähenkilöstö tietää, että etsinnät ovat alkaneet. Kolmanneksi Onnettomuustukintakeskus suosittelee ANS Finland OY:n laadittavaksi kysymyssarjat Lentopelastuskeskukselle. Tämä selkeyttäisi lento-onnettomuus-, ja vaaratilanteissa etsintähenkilöstön toimia vaara- ja onnettomuustilanteissa.